smcproject/ml-wiki-sentences huggingface dataset:
വെളുപ്പ് (ചിത്രത്തിൽ തവിട്ടു കരുക്കൾ) ആദ്യം നീക്കുന്നു.
ഏതിരാളിയുടെ സിംഹത്തെ വെട്ടിയെടുക്കുന്നതോടെ കളിയിൽ വിജയിക്കുകയും കളി അവസാനിക്കുകയും ചെയ്യുന്നു.
കോംഗോയിൽ ചെസ്സിലുള്ള ചെക്ക് ഇല്ല.
സിംഹത്തിന് വേണമെങ്കിൽ മറ്റു കരുക്കൾ ആക്രമിക്കുന്ന കള്ളിയിലേക്ക് നീങ്ങാം.
പക്ഷേ, ഏതിരാളി ഏളുപ്പത്തിൽ വെട്ടിയെടുക്കുമെന്ന് മാത്രം.
അതുകൊണ്ട്, കരുക്കൾക്ക് ചലന സ്വാതന്ത്ര്യമില്ലാത്തതുകൊണ്ട് മത്സരം സമനിലയാവുന്ന  ചെസ്സിലെ സ്റ്റെയിൽമേറ്റ് കോംഗോയിൽ ഇല്ല.
കരുക്കളും അവയുടെ നീക്കങ്ങളും സിംഹം
ചെസ്സിലെ രാജാവിനെ പോലെയാണ് കോംഗോയിലെ സിംഹവും.
മറ്റു കരുക്കളെ പിടി കൂടാനും നീങ്ങാനുമായി ഏതു ദിശയിലുമുള്ള തൊട്ടടുത്ത കള്ളിയിലേക്കും സിംഹത്തെ നീക്കാവുന്നതാണ്.
പക്ഷേ, 3X3 കോട്ടയിലുള്ള(ചിത്രത്തിൽ, തവിട്ടു നിറം) ഒമ്പതു കള്ളികളിൽ മാത്രമേ സിംഹത്തിന് ഈ സഞ്ചാരസ്വാതന്ത്ര്യം ഉള്ളൂ.
സിംഹത്തിന് മറ്റൊരു പ്രത്യേക നീക്കവുമുണ്ട്, പുഴയ്ക്കപ്പുറത്തിരിക്കുന്ന ശത്രു സിംഹത്തെ വെട്ടിയെടുക്കാൻ വഴിയിൽ തടസ്സമൊന്നുമില്ലെങ്കിൽ ചെസ്സിലെ തേരിനെ പോലെയെ (ഫയൽ മുഖേന) ചെസ്സിലെ ആനയെ പോലെയോ (കോണോടു കോൺ) നീക്കാവുന്നതാണ്.
കോംഗോയിലെ പ്രധാന തന്ത്രമാണ് സിംഹങ്ങൾക്കിടയിൽ തടസ്സം സൃഷ്ടിക്കുന്ന കരുക്കളെ ആക്രമിക്കുക എന്നത്.
സീബ്ര
ചെസ്സിലെ കുതിരയ്ക്ക് തുല്യമാണ് സീബ്ര.
കരുക്കളെ വെട്ടിയെടുക്കുന്നതിനും നീങ്ങുന്നതിനും സീബ്ര 'L' ആകൃതിയിലുള്ള നീക്കം നടത്തുന്നു.
കരുക്കളെ വെട്ടിയെടുക്കുന്നതിനും നീങ്ങുന്നതിനും ആനയ്ക്ക് ഒന്നോ, രണ്ടോ കള്ളികൾ കുത്തനെയോ തിരശ്ചീനമായോ നീക്കാവുന്നതാണ്.
കോണോടു കോണുള്ള നീക്കം ആനയ്ക്ക് അനുവദിനീയമല്ല.
രണ്ടു കള്ളി നീക്കം നേർരേഖയിലായിരിക്കണം, അതിനായി ഇടയിലുള്ള കള്ളിയ്ക്ക് മുകളിലൂടെ ചാടുകയാണ് ചെയ്യുന്നത് (മറ്റു കരുക്കൾ ഉണ്ടെങ്കിലും ഇല്ലെങ്കിലും).
കളിക്കാരന് രണ്ടു ആനകളാണ് ഉണ്ടാവുക.
സിംഹത്തിനു ഇരുവശവുമായി c, e എന്നീ വരികളിലാണ് കോംഗോ കളത്തിൽ ആനകളുടെ സ്ഥാനം.
ജിറാഫ്
ജിറാഫിന് ഒരു കള്ളി ഏതു ദിശയിലേക്കും മറ്റു കരുക്കളെ പിടികൂടാതെ നീക്കാവുന്നതാണ്.
മറ്റു കരുക്കളെ വെട്ടിയെടുക്കാനും നീങ്ങാനുമായി, നേർരേഖയിലുള്ള രണ്ടു കള്ളി നീക്കം ജിറാഫിനുണ്ട്.
അതിനായി ഇടയിലുള്ള കള്ളിയ്ക്ക് മുകളിലൂടെ ചാടുകയാണ് ചെയ്യുന്നത് (മറ്റു കരുക്കൾ ഉണ്ടെങ്കിലും ഇല്ലെങ്കിലും).
കോണോടു കോണുള്ള നീക്കം ജിറാഫിന് അനുവദിനീയമാണ്.
കുരങ്ങൻ
കുരങ്ങന് ഒരു കള്ളി ഏതു ദിശയിലേക്കും നീങ്ങാനാകും (മറ്റു കരുക്കളെ പിടി കൂടാനാകില്ല).
പക്ഷേ അടുത്തിരിക്കുന്ന ശത്രു കരുക്കളെ പിടികൂടാനായി കുരങ്ങന് പ്രത്യേക നീക്കമുണ്ട്.
അടുത്തിരിക്കുന്ന ശത്രു കരുവിന് മുകളിലൂടെ നേർരേഖയിൽ ചാടി (കുത്തനെയോ, തിരശ്ചീനമായോ, കോണോടുകോണോ) തൊട്ടടുത്ത ഒഴിഞ്ഞ കളത്തിൽ എത്തുക എന്നതാണ് ആ നീക്കത്തിനുള്ള നിബന്ധന.
അപ്പോൾ കുരങ്ങൻ മറ്റൊരു കള്ളിലേക്ക് കരണം മറിയുന്നതിനൊപ്പം ഏത് ശത്രു കരുവിന് മുകളിലൂടെയാണോ കരണം മറിഞ്ഞത്, ആ കരുവിനെ കളത്തിൽ നിന്ന് നീക്കം ചെയ്യുന്നു.
ഒരേ നീക്കത്തിൽ തന്നെ ഒന്നിലധികം കരുക്കളെ പിടികൂടാൻ കുരങ്ങന് കഴിവുണ്ട്.
ഒരിക്കൽ കരണം മറിച്ചതിനു ശേഷം വീണ്ടും മറ്റു കരുക്കൾക്ക് മേലിലൂടെ കരണം മറിക്കാൻ കഴിയുമെങ്കിൽ വേണമെങ്കിൽ ആ നീക്കത്തിനു മുതിരാം.
അല്ലെങ്കിൽ ഏതിരാളിയെ അടുത്ത നീക്കത്തിന് അനുവദിക്കാം.
തുടർച്ചയായ കരണം മറിച്ചലിൽ കുടുതൽ കരുക്കളെ വെട്ടിയെടുക്കുന്നതിലെ നിബന്ധനകൾ : കരണം മറിച്ചലുകൾ ഏതു ദിശയിലേക്കുമാകാം.
ഒരേ കള്ളി ഒന്നിൽ കൂടുതൽ തവണ സന്ദർശിക്കാം.
ഒരേ കരുവിന് മുകളിലൂടെയുള്ള കരണം മറിച്ചലുകൾ അനുവദിനീയമല്ല.
എല്ലാ കരണം മറിച്ചലും അവസാനിച്ചതിനു ശേഷമേ പിടി കൂടിയ ശത്രു കരുക്കളെ കളത്തിൽനിന്ന് നീക്കാവൂ.
മുതല
മുതലയ്ക്ക് ചെസ്സിലെ രാജാവിനെ പോലെ തൊട്ടടുത്ത ഏതു കള്ളിയിലേക്കും നീങ്ങാനും കരുക്കളെ പിടികൂടാനും കഴിയും.
കൂടാതെ പുഴയിലേക്ക് അതിവേഗം നീങ്ങാനായി ചെസ്സ് റൂക്കിനെ പോലൊരു പ്രത്യേക നീക്കവും മുതലയ്ക്കുണ്ട്.
കരയിൽ എവിടെ നില്ക്കുമ്പോഴും പുഴ വരെയുള്ള കള്ളികളിലേക്ക് (പുഴയിലെ കള്ളി ഉൾപെടെ) കുത്തനെ നീങ്ങാനും, കരുക്കളെ പിടികൂടാനും മുതലയ്ക്ക് സാധിക്കും.
പുഴയിൽ തിരശ്ചീനമായി തേരിനെ പോലെ നീങ്ങാനും കരുക്കളെ പിടികൂടാനും മുതലയ്ക്ക് കഴിവുണ്ട്.
പുഴയിൽ ഏറെ സമയം തങ്ങാൻ കഴിവുള്ളതും പുഴയിൽ മുങ്ങി പോകാത്തതുമായ ഏക കരുവാണ് മുതല.
കാലാൾ
കാലാൾ നീങ്ങുന്നതും കരുക്കളെ പിടികൂടുന്നതും ഒരു കള്ളി മുന്നോട്ടോ, കോണോടുകോണോ നീങ്ങിയാണ്.
കൂടാതെ പുഴ കടന്നു കഴിഞ്ഞാൽ, ഒന്നോ രണ്ടോ കള്ളി പിന്നിലേക്ക് നീങ്ങാനും കാലാളുകൾക്ക് സാധിക്കും(കരുക്കൾക്ക് മുകളിലൂടെയുള്ള ചാട്ടം അനുവദിക്കുന്നില്ല).
കാലാളുകൾ അവസാന നിരയിലെത്തിയാൽ സൂപ്പർ കാലാളായി(സൂപ്പർ പോൺ) സ്ഥാനക്കയറ്റം കിട്ടുന്നു.
സൂപ്പർ പോണിന് സാധാരണ കാലാളുകളെ പോലെ നീങ്ങാനും കരുക്കളെ വെട്ടിയെടുക്കാനുമുള്ള കഴിവ് കൂടാതെ, ഒരു കള്ളി ഇരുവശങ്ങളിലേക്ക് നീങ്ങാനും കരുക്കളെ പിടികൂടാനും സാധിക്കും.
എപ്പോഴും, ഒന്നോ രണ്ടോ കള്ളി നേർരേഖയിൽ നേർപിന്നിലേക്കും കോണോടു കോണോടെ പിന്നിലേക്കും കരുക്കളെ പിടികൂടാതെ നീങ്ങാനുള്ള കഴിവും സൂപ്പർ പോണിനുണ്ട്(കരുക്കൾക്ക് മുകളിലൂടെയുള്ള ചാട്ടം അനുവദിക്കുന്നില്ല).
സൂപ്പർ കാലാളിന്റെ ശക്തിയെ കളത്തിലെ സ്ഥാനം സ്വാധീനിക്കുന്നില്ല.
മുങ്ങിപ്പോകൽ
മുതലയൊഴിച്ചുള്ള ഏത് കരുവും പുഴയിൽ നീക്കം അവസാനിക്കുകയാണെങ്കിൽ അടുത്ത നീക്കത്തിൽ തന്നെ ആ കരുവിനെ കരയിലേക്ക് നീക്കേണ്ടതാണ്.
അല്ലാത്ത പക്ഷം ആ കരു മുങ്ങി പോകുകയും കളിയിൽ നിന്ന് പുറത്താവുകയും ചെയ്യുന്നു.
കുരങ്ങൻ ഒന്നിൽ കൂടുതൽ കരണം മറിച്ചലുകളിലൂടെ ശത്രു കരുക്കളെ പിടികൂടുമ്പോൾ, പുഴയിൽ നിന്നാണ് കരണം മറിച്ചിൽ ആരംഭിക്കുന്നതെങ്കിൽ കുരങ്ങന്റെ അവസാന കരണം മറിച്ചിൽ പുഴയിൽ അവസാനിക്കുമ്പോൾ മാത്രമാണ് കുരങ്ങൻ മുങ്ങി പോവുന്നത്.
അല്ലാത്ത പക്ഷം, തുടർച്ചയായ കരണം മറച്ചലുകളിൽ പുഴയിൽ ഒന്നിലധികം തവണ സന്ദർശിച്ചതുകൊണ്ട് കുരങ്ങൻ മുങ്ങിപ്പോകുന്നില്ല.
Brown's pawn on b2 can move or capture to any red dot in front.
Brown's c6-pawn has crossed the river, so additionally can move backwards one or two steps (no jumping) to a white dot.
Brown's superpawn on e3 can move or capture to any dark green dot, and can move backwards (not capture) to any white dot (no jumping).
Brown's crocodile can move or capture to any dot with red.
Black's crocodile can move or capture to any dot with dark green.
In the diagram, Brown's lion can move or capture to red dots.
Black's lion can move or capture to dots with dark green.
Additionally, Brown's lion can capture Black's lion if the latter strays to a square containing dot with yellow.
Black's lion can capture Brown's lion if the latter strays to a white dot.
Black's zebra can move or capture like a chess knight to a red dot.
Black's monkey can move (not capture) to white dots.
It is blocked from moving to a6 due to Brown's pawn.
Black's monkey has no captures (jumps) available.
Brown's monkey can capture all Black's pieces in one multi-capture move by jumping consecutively to a1, c3, c1, e3, g5, e5, c5, and a5.
Brown's elephant can move or capture to any square containing a dot with red.
Or it can capture Black's crocodile, or capture Black's zebra (jumping over the crocodile).
Black's giraffe can move (not capture) to any square with white dot, or it can move or capture to any square containing dot with dark green.
It can capture Brown's elephant (jumping over Brown's monkey).
It is blocked from moving to c5 due to Black's zebra, and is blocked from moving to d4 due to Brown's monkey.
Brown's monkey can capture Black's crocodile, then also Black's zebra, by jumping them in a multi-capture move.
If Brown does not elect to stop on d6 but continues to jump Black's giraffe, all Black's pieces will be captured, but the monkey will end in the river a second time (square f4), sacrificing itself at end of turn.
രണ്ടു സിംഹങ്ങളാണ് കളിയിൽ അവശേഷിക്കുന്നതെങ്കിൽ മത്സരം സമനിലയിലാകുന്നു.
സിംഹവും മറ്റേതൊരു കരുവും—കാലാൾ ആണെങ്കിൽ പോലും—ഒറ്റയ്ക്കുള്ള സിംഹത്തിനെതിരെ വിജയമാണ് മത്സരഫലം.
പുറത്തേക്കുള്ള കണ്ണി Official website MindSports.nl Congo The Chess Variant Pages Congo at BoardGameGeek Fanaat games club (the Netherlands)
കോംഗോ കളിക്കാൻ Play.
Chessvariants.org the Congo PBM Game Courier Pathguy.com Archived 2015-02-12 at the Wayback Machine .
a simple Congo program by Ed Friedlander
കോംഗോ പനി ഇംഗ്ലീഷ് വിലാസം https://ml.wikipedia.org/wiki/Crimean%E2%80%93Congo_hemorrhagic_fever കോംഗോ പനി പടർത്തുന്ന ഹാർഡ് ടിക്ക് കോംഗോ പനി പടർത്തുന്ന സോഫ്റ്റ് ടിക്ക്
നൈറോവൈറസ് (Nairovirus )  എന്ന ആർ. എൻ. എ കുടുംബത്തിൽപ്പെട്ട ബുനിയവൈരിടായ് വൈറസ് (Bunyaviridae  family  RNA  virus )  മൂലം  മനുഷ്യരിൽ ഉണ്ടാകുന്ന രോഗമാണു് കോംഗോ പനി (Congo  fever ) അഥവാ ക്രിമിയൻ-കോംഗോ ഹിമ്രാജിക് ഫീവർ (Crimean -Congo  hemorrhagic  fever) .
ഇത് ഒരു ജന്തുജന്യ രോഗമാണു് (Zoonosis).
ടിക്കുകളെ തിരിച്ചറിയുക
30  ശതമാനം  വരെ മരണ സാദ്ധ്യത ഉണ്ടാക്കുന്ന  ഈ രോഗാണുക്കളെ  പ്രാരംഭത്തിൽ, മനുഷ്യരിലേക്ക് സംക്രമിപ്പിക്കുന്നത്, മിക്ക മൃഗങ്ങളിലും ബാഹ്യ പരാദമായി കാണപ്പെടുന്ന ആർത്രോപോട ഫൈലത്തിലെ, അരാക്കിനിടയെ ക്ലാസ്സിൽ പെട്ട  അർഗാസ്സിദ് (Argasid ) കുടുംബത്തിലെ സോഫ്റ്റ്‌ ടിക്കുകൾ ‍  (Soft  Tick ), ഇക്സോടിടെ (Ixodidae )കുടുംബത്തിലെ  ഹാർഡ് ടിക്കുകൾ (Hard  Ticks ) ആണ്.
പിന്നീട് ടിക്കുകൾ ഇടനിലക്കാരനായി  ഇല്ലാതെ,  രക്ത-മാംസ സംസർഗം കൊണ്ട് മനുഷ്യരിൽ നിന്നും മനുഷ്യരിലേക്ക്  പടരാം.
7 ജെനുസ്സുകളിൽ   പെട്ട  31  ഇനം ടിക്കുകളിൽ ഈ വൈറസ്സുകളെ , പ്രകൃതിയിൽ കണ്ടെത്തിയിട്ടുണ്ട്.
ഹയലോമ ട്രുന്കാട്ടം (Hyalomma  truncatum ), അമ്ബ്ലിഒമ വരിഗേറ്റും (Amblyomma  variegatum )  എന്നീ രണ്ടിനം ടിക്കുകൾ ആണ് മുഖ്യ രോഗാണു വാഹകർ.
(vectors ) .
വൈറസ്സുകളെ തലമുറകളിലൂടെ സംക്രമിപ്പിക്കുവാനും ( trans -ovarian  transmission ) ഇവയ്ക്ക് കഴിവുള്ളതായി കണ്ടെത്തിയിട്ടുണ്ട്.
എല്ലാ വീട്ടു മൃഗങ്ങളിലും വന്യ ജീവികളിലും 4 ജോഡി കാലുകളുള്ള ഈ ടിക്കുകൾ സർവസാധാരണമായതിനാൽ  ഏത്  സമയത്തും എവിടെയും ഈ രോഗം പൊട്ടിപ്പുറപ്പെടാൻ  സാദ്ധ്യത   ഉണ്ട്.
പക്ഷികളുടെ കൂട്ടത്തിൽ, ഒട്ടകപ്പക്ഷികളുടെ  ശരീരത്തിൽ   മാത്രമേ   ടിക്കുകളെ കാണുന്നതായി രേഖപ്പെടുത്തി യിട്ടോള്ളൂ.
എലി ചെള്ളും, പട്ടി ചെള്ളും , പൂച്ച ചെള്ളും വേറെ കീടങ്ങൾ ആണ്.
3 ജോഡി  കാലുള്ള അവ ചാടി സഞ്ചരിക്കും.
ജീവികളുടെ രോമത്തിന്റെ ഇടയിലൂടെ പായാനും അവയ്ക്ക്  കഴിയും.
ടിക്കുകൾക്ക് ഇത് സാധ്യമല്ല.
ടിക്കുകൾക്ക്  ശൈശവത്തിൽ (nymph )  മാത്രം 3 ജോഡി കാലുകൾ.
രക്തം കുടിച്ചു വീർക്കുന്നതോടെ 4 ജോഡി കാലുകൾ ഉണ്ടാവും .
പശു , ആട്, പട്ടി, പൂച്ച  എന്നിവയുടെ  ചെവി, കഴുത്തു, കൺ പോളകൾ തുടങിയ ഭാഗങ്ങളിൽ  ബലമായി കടിച്ചു പിടിച്ചു ചോരകുടിച്ച്  തറയിൽ വീണ്‌  പുല്ലിനടിയിലേക്ക് മുട്ട ഇടാനായി ഇഴഞ്ഞു പോകുന്നതാണ് ടിക്കുകളുടെ സ്വഭാവം.
ചോര കുടിക്കുന്ന ശരീര ഭാഗത്ത്‌ നിന്നും ടിക്കുകളെ പാറിച്ചെടുക്കുവാൻ  വളരെ ബുദ്ധിമുട്ടാണ്‌.
തിരുവിതാംകൂറിന്റെ ചില  ഭാഗങ്ങളിൽ, ടിക്കുകളെ ഉണ്ണി എന്നാണു അറിയപ്പെടുന്നത്.
, ചരിത്രം
റഷ്യൻ ശാസ്ത്രജ്ഞർ   ഈ രോഗം 1944 ൽ  ക്രിമിയയിൽ കണ്ടെത്തി.
200  ൽഅധികം പട്ടാളക്കാർക്ക് രോഗ ബാധ ഉണ്ടായി.
1969 ൽ കോംഗോയിൽ രോഗം കണ്ടെത്തിയതോടെ,  ക്രിമിയൻ-കോംഗോ-ഹിമ്രാജിക് ഫീവർ എന്ന പേരിൽ  ഈ രോഗം അറിയപ്പെടുന്നു.
2002 -2008 കാലയളവിൽ തുർക്കിയിൽ, 3128  പേർക്ക് രോഗ ബാധ ഉണ്ടായി.
2010  ൽകൊസോവോയിൽ 70 കേസുകൾ ഉണ്ടായി, 4 മരണങ്ങളും .
2010 സെപ്റ്റംബറിൽ പാകിസ്താനിലെ കൈബെർ പ്രോവിൻസിലും രോഗബാധ ഉണ്ടായി.
ഇന്ത്യയിൽ ആദ്യമായി ഗുജറാത്തിൽ 3    മരണങ്ങൾ ഉണ്ടായതായി 2011  ജനുവരിയിൽ  റിപ്പോർട്ട്‌ ചെയ്യപ്പെട്ടിട്ടുണ്ട്.
രോഗ ലക്ഷണം
ടിക്ക് മുഖാന്തരം അണുബാധ ഉണ്ടായാൽ, ഒന്നുമുതൽ മൂന്ന്, അഥവാ ഒൻപതു ദിവസത്തിനകം രോഗം പ്രത്യക്ഷപ്പെടും .
രോഗിയുമായുള്ള സമ്പർക്കം കൊണ്ട്, അതായത് രക്തത്തിലൂടെ അല്ലെങ്കിൽ  മറ്റു ശരീര സ്രവങ്ങളിൽ കൂടി, രോഗബാധ ഉണ്ടായാൽ അഞ്ചു മുതൽ ആറ് ദിവസം  അല്ലെങ്കിൽ പരമാവധി 13  ദിവസം വരെ എടുക്കാം.
രോഗ ലക്ഷണങ്ങൾ പെട്ടെന്നാണ് പ്രത്യക്ഷപ്പെടുന്നത്.
പനി, പേശി വേദന ,തലചുറ്റൽ, കഴുത്തിൽ വേദന, കഴുത്ത്  മടക്കാൻ ബുദ്ധിമുട്ട് ,  തല വേദന, പുറം വേദന, കണ്ണിനു ചുവപ്പ് നിറം, വെളിച്ചത്തിലേക്ക്  നോക്കാൻ പ്രയാസം  എന്നിവയാണ്  തുടക്കത്തിലെ ലക്ഷണങ്ങൾ .
വയറു വേദനയും വയറിളക്കവും ഉണ്ടാവും.
രോമകൂപങ്ങളിൽ നിന്നും രക്തം പൊടിക്കും.
രോഗിയുടെ സ്വഭാവത്തിൽ വ്യത്യാസങ്ങൾ ഉണ്ടാകും.
അസ്വസ്ഥതയും അക്രമസ്വഭാവവും പ്രകടിപ്പിക്കും.
മൂന്ന്, നാല്   ദിവസം കഴിയുമ്പോഴേക്കും , അക്രമ സ്വഭാവം മാറി അധോമുഖനായി എപ്പോഴും ഉറക്കം ആരംഭിക്കും..
രോഗ ബാധ മൂലം കരൾ വലുതാകുന്നതിനാൽ,  വയറു വേദന വലതുവശത്തേക്ക് മാറും.
ഹൃദയമിടിപ്പ്‌ വർദ്ധിക്കുക, ലസിക ഗ്രന്ഥികൾ വലുതാകുക, തൊലിക്കടിയിൽ രക്തവാർച്ച ഉണ്ടായി തൊലി ,വായ, തൊണ്ട  ചുവക്കുക എന്നിവ തുടർ ലക്ഷണങ്ങൾ ആണ്.
മലത്തിലും മൂത്രത്തിലും രക്തം കലർന്ന് കാണപ്പെടും  .
മൂക്കിലും ഊനുകളിലും രക്തസ്രാവം ഉണ്ടാകും.
രോഗം മാരകമാകുന്നവരിൽ, അഞ്ചാം ദിവസം മുതൽ കരളിന്റെയും വൃക്കകളുടെയും പ്രവർത്തനം തകരാറിലാകും.
തലച്ചോറിനെ ബാധിച്ചാൽ മരണം തീർച്ച.
രോഗം ഗുരുതരമാകുന്നവർ രണ്ടാമത്തെ ആഴ്ചയോടെ മരണപ്പെടും.
രോഗം ഭേദപ്പെടുന്നവർക്ക്   പത്താം ദിവസം മുതൽ ആശ്വാസം കണ്ടു തുടങ്ങും.
രോഗ നിർണയം
എലിസ (ELISA ) , ഇഐഎ (EIA )എന്നീ രക്ത പരിശോധനകളിലൂടെ  ഈ വൈറസിന്റെ ആന്റിബോടി കണ്ടെത്തി  രോഗം നിർണയിക്കാം.
പക്ഷെ, ആറാം ദിവസം മുതലേ രക്തത്തിൽ ആന്റിബോഡി  കാണപ്പെടുകയുള്ളൂ  .
രോഗം ഗുരുതരമാവുന്നവരുടെ  രക്തത്തിൽ  മിക്കപ്പോഴും  അളക്കത്തക്ക   അളവിൽ  ആന്റിബോഡി കണ്ടില്ലെന്നും  വരാം.
രോഗിയുടെ രക്തം അല്ലെങ്കിൽ പേശി-സാമ്പിൾ പരിശോധിച്ച് വൈറസ്സിനെ കണ്ടെത്താം.
പോളിമേരസ് ചങ്ങല  പ്രതിപ്രവർത്തനം (Polymerase  Chain  Reaction : PCR )  ആണ് ഏറ്റവും പുതിയ രോഗ നിർണയ മാർഗം.
കേരളത്തിൽ, ആലപ്പുഴ മെഡിക്കൽ കോളേജിൽ പ്രവർത്തിക്കുന്ന ദേശീയ വൈരോളോജി  കേന്ദ്രത്തിൽ രക്ത പരിശോധനാ സൗകര്യം ഉണ്ട്.
രോഗലക്ഷണങ്ങൾക്ക് ആശ്വാസം ഉണ്ടാകാൻ വേണ്ട ചികിത്സ ആണ് പ്രധാനമായും ചെയ്യേണ്ടത്.
രക്തവാർച്ച മൂലം നഷ്ടപ്പെടുന്ന രക്തത്തിന് പകരമായി രക്തഘടകങ്ങൾ തക്കസമയത്ത് നൽകണം.
രിബവ്രിൻ (Ribavirin ) എന്ന മരുന്ന് പ്രയോജനം ഉള്ളതായി കാണപ്പെടുന്നു.
രോഗം ഭേദമായവരിൽ നിന്നും എടുക്കുന്ന പ്ലാസ്മ കുത്തിവെപ്പും നൽകാറുണ്ട്.
പ്രതിരോധവും നിയന്ത്രണവും എലിയുടെ തലച്ചോറിൽ നിന്നും നിർവീര്യമാക്കി  രൂപപ്പെടുത്തുന്ന ഒരിനം വാക്സിൻ കിഴക്കൻ യുറോപ്യൻ രാജ്യങ്ങളിൽ  ചെറിയ തോതിൽ ഉപയോഗിക്കുന്നൊണ്ട്‌.
സുരക്ഷിതവും ഫലപ്രദവും ആയി മനുഷ്യർക്ക്‌ ഉപയോഗിക്കാൻ പറ്റിയ ഒരു വാക്സിൻ നിലവിലില്ല ടിക്കുകൾ നമ്മുടെ ശരീരത്തിൽ  പറ്റിക്കൂടാതിരിക്കുവാൻ ശ്രദ്ധിക്കുക.
ഇവക്കു പറക്കുവാനും ചാടാനും കഴിവില്ലാത്തതിനാൽ, ഇലകളുടെയും പുല്ലിന്റെയും അറ്റത്ത് വന്നിരുന്നു കടന്നുപോകുന്ന മൃഗങ്ങളുടെയും മനുഷ്യരുടെയും ശരീരത്തിൽ പറ്റിക്കൂടുക  ആണ് ചെയ്യുന്നത്.
കീടങ്ങൾക്കെതിരെ ഉള്ള ലേപനങ്ങൾ ആവശ്യമെങ്കിൽ ഉപയോഗിക്കണം.
കന്നുകാലികളെയും  മറ്റും  പാലിക്കുന്നവർ വേണ്ട മുൻ കരുതലുകൾ എടുക്കണം.
: കയ്യുറ, വസ്ത്രം,ലേപനം.
ആരോഗ്യ പ്രവർത്തകർ സാർവത്രിക മുൻകരുതലുകൾ (Universal  precautions ) പാലിക്കണം.
രോഗം ഉണ്ടെന്നു സംശയിക്കുന്നവരെ മാറ്റി പാർപ്പിക്കണം.
അവലംബം WHO Fact sheet No:208 http://en.wikipedia.org/wiki/Crimean%E2%80%93Congo_hemorrhagic_fever , Vector Control: Methods for use by individuals and communities, 1997, WHO, Geneva.
മലയാള മനോരമ , 22  ജനുവരി 2011.
കോ വെയ് ഇംഗ്ലീഷ് വിലാസം https://ml.wikipedia.org/wiki/Ko_Wai
കിഴക്കൻ തായ്ലൻഡിലെ ട്രാട്ട് പ്രവിശ്യയായ കോ ചാങ് ദ്വീപസമൂഹത്തിലെ ഒരു ചെറിയ ദ്വീപ് ആണ് കോ വെയ് (തായ്: เกาะ หวาย).
ഈ ദ്വീപിന് സമീപമുള്ള മറ്റു ദ്വീപുകളെ അപേക്ഷിച്ച് മനോഹരമായ ദൃശ്യഭംഗി കാണാൻ കഴിയുന്നു.
കോ വെയ് ദ്വീപിന് ഒരു ക്രമമില്ലാത്ത ആകൃതിയാണുള്ളത്.
ഇത് 3 കിലോമീറ്റർ നീളവും 1 കിലോമീറ്റർ വീതിയുമുള്ള വിശാലമായ പോയിന്റിലാണ് സ്ഥിതിചെയ്യുന്നത്.
ഈ ദ്വീപിന്റെ കിഴക്ക് ഭാഗം പവിഴപ്പുറ്റുകളാൽ വളഞ്ഞ് ചുറ്റിക്കിടക്കുന്നു.
പടിഞ്ഞാറ് ഭാഗത്ത് കൂടുതൽ കടൽ നിറഞ്ഞതും, മലനിരകളുള്ളതുമായ മണൽ ബീച്ചുകളാണ് പക്ഷികൾ നിലത്തു കൂടുകെട്ടിയിരിക്കുന്നു.
ഉൾഭാഗം വനങ്ങളാൽ മൂടപ്പെട്ടിരിക്കുന്നു.
ദ്വീപിൽ നാല് ബംഗ്ലാവുകളുണ്ട്.
സീസണിൽ കോ ചാങ് , കോ മാക്ക് , മറ്റു പ്രധാന ദ്വീപുകൾ എന്നിവിടങ്ങളിൽ ബോട്ട് കണക്ഷനുകൾ കാണപ്പെടുന്നു.
പരിസ്ഥിതിശാസ്ത്രം
ഈ ദ്വീപ് ഒരു സംരക്ഷിത മേഖലയാണ്.
ഇത് മു കോ ചാങ് നാഷണൽ പാർക്കിൻറെ ഭാഗമാണ്.
അവലംബം ബാഹ്യ ലിങ്കുകൾ Detailed report on Ko Wai at Tezza's Beaches and Islands
കോം ജോഗി ഈ ലേഖനം ഒരു അനാഥലേഖനമാണ് .
പഞ്ചാബിൽ വസിക്കുന്ന പാമ്പാട്ടികളായ ആദിവാസിവർഗ്ഗമാണ്‌ കോം ജോഗി ‍ അഥവാ ജോഗി .
ഗംഗാതീരത്തെ നഗരങ്ങളിൽ പാമ്പുകളെ പ്രദർശിപ്പിച്ചാണ് ഇവർ ഉപജീവനം നടത്തുന്നത്.
പാമ്പുകളെ കളിപ്പിക്കുന്നതിന് ഇവർ മകുടി ഉപയോഗിക്കുന്നു ‌.
പാമ്പുപിടുത്തവും പരിശീലനവും
നീളമുള്ള വടിയിൽ പാമ്പിനെക്കൊണ്ട് കൊത്തിച്ച് വിഷപ്പല്ലുകൾ അതിൽ കുടുക്കിയാണ് ഇവർ സർപ്പത്തെ പിടികൂടുന്നത്.
ഇത്തരത്തിൽ പിടികൂടുന്ന സർപ്പങ്ങളെ പരിശീലിപ്പിച്ച് പ്രദർശനം നടത്തി രണ്ടു വർഷത്തിനു ശേഷം അവയെ സ്വതന്ത്രമാക്കി വിടുന്നു.
സർപ്പവും രാജവെമ്പാലയുമാണ് ഇവരുടെ പ്രധാനപ്പെട്ടയിനങ്ങൾ.
പുതിയതായി പിടിച്ച പാമ്പിനെ ഒരു കൂടയിലാക്കി കുറേ ദിവസം ഭക്ഷണവും വെള്ളവും കൊടുക്കാതെയിരിക്കുന്നു.
ഇങ്ങനെ ക്ഷീണിച്ചവശനായ സർപ്പത്തെ, പാമ്പാട്ടി, അതിന്റെ വാലിൽപ്പിടിച്ച് പൊക്കിയെടുക്കുന്നു.
പാമ്പ് അതിന്റെ തലവളച്ച് മുകളിലേക്ക് വരുകയാണെങ്കിൽ അതിനെ തിരിച്ച് കൂടയിലിടുന്നു.
ഇങ്ങനെ പൂർണമായും അവശനാകുന്ന പാമ്പിന്റെ വിഷപ്പല്ലുകൾ പിഴുതെടുക്കുന്നു.
ചിലപ്പോൾ വിഷസഞ്ചിയും നീക്കം ചെയ്യാറുണ്ട്.
ആഴ്ചകൾക്കു ശേഷം, പാമ്പാട്ടി തന്റെ മകുടിയും കൈയും മുട്ടും ആട്ടി സർപ്പത്തെ പരിശീലിപ്പിക്കുന്നു.
സർപ്പത്തിന്റെ നട്ടെല്ല് വലിഞ്ഞ് നീളുന്നതിനും അതുവഴി, അതിന്റെ പത്തിയെടുക്കതിനുള്ള വേഗത കുറക്കുന്നതിനുമായി, വാലിൽ പിടിച്ചുയർത്തുന്ന രീഠി പിന്നീടും തുറർന്നുകൊണ്ടിരിക്കും.
അങ്ങനെ അവയെ പ്രദർശനത്തിന് തയ്യാറാക്കുന്നു.
കോം ജോഗികളുടെ വേഗതയും പെട്ടെന്ന് പ്രതികരിക്കാനുള്ള കഴിവുമൊക്കെയാണ് പാമ്പുകളിൽ ആധിപത്യം പുലർത്തുന്നതിന് ഇവരെ സഹായിക്കുന്നതെങ്കിലും ഇവർ ഉരുവിടുന്ന മന്ത്രവചനങ്ങളാണ് ഇതിന് നിദാനമെന്ന് അവർ തന്നെ കരുതുന്നു.
പാമ്പുകളെ പരിശീലിപ്പിച്ച് പ്രദർശിപ്പിക്കുന്നെങ്കിലും കോം ജോഗികൾ അവക്ക് ഭയഭക്തിബഹുമാനവും നൽകുന്നുണ്ട്.
സ്വന്തം കൈയിലിരുന്ന് ഒരു പാമ്പ് മരണമടയുവാൻ അവർ അനുവദിക്കുകയില്ല.
പാമ്പിന് എന്തെങ്കിലും ക്ഷീണമോ അസുഖമോ വന്നാൽ അതിനെ ഇവർ സ്വതന്ത്രരാക്കുന്നു.
സ്വന്തം കൈയിലിരുന്ന് സർപ്പം മരിച്ചാൽ അയാളെ സർപ്പം കടിക്കുമെന്ന് വിശ്വസിക്കുന്നു .
കോംഗോ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Congo
കോംഗോ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
റിപ്പബ്ലിക് ഓഫ് കോംഗോ ഡെമോക്രാറ്റിക് റിപ്പബ്ലിക് ഓഫ് കോംഗോ കോംഗോ റിപ്പബ്ലിക് - മുൻപ് ഫ്രഞ്ച് കോളനിയായിരുന്ന, ആഫ്രിക്കയിലെ റിപ്പബ്ലിക്ക് ഓഫ് കോംഗോ എന്ന രാജ്യം കോംഗോ ജനാധിപത്യ റിപ്പബ്ലിക് - മുൻകാല ബെൽജിയൻ കോളനിയായിരുന്ന, ആഫ്രിക്കയിലെ ഡെമോക്രാറ്റിക് റിപ്പബ്ലിക്ക് ഓഫ് കോംഗോ എന്ന രാജ്യം കോംഗോ നദി - പടിഞ്ഞാറൻ മദ്ധ്യആഫ്രിക്കയിലെ ഒരു നദി കോംഗോ പനി - മനുഷ്യരിൽ ഉണ്ടാകുന്ന ഒരു വൈറസ് രോഗം കോംഗോ തവള - ആഫ്രിക്കൻ രാക്ഷസത്തവള കോംഗോ ജനം - ബകോംഗോ എന്ന ആഫ്രിക്കയിലെ ഒരു ഗോത്രം കോംഗോ നായ - ബാസെഞ്ജി‎ എന്നയിനം നായജനുസ്സ് കോംഗോ മയിൽ - ഒരിനം മയിൽ കോംഗോ ചെസ്സ് - ചെസ്സ് വകഭേദം കോംഗോ (നോവൽ) -1980 മൈക്കൽ ക്രൈറ്റൺ എഴുതിയ സയൻസ്-ഫിക്ഷൻ നോവൽ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കോ സമൂയി
കോ സമൂയി , തായ്‍ലാൻറിലെ ക്രാ ഇസ്മസ്സിന്റെ കിഴക്കൻ തീരത്തുനിന്ന് അകലെ സ്ഥിതിചെയ്യുന്ന ഒരു ദ്വീപാണ്.
ഭൂമിശാസ്ത്രപരമായി ചുംഫോൺ ആർക്കിപെലാഗോയിൽ സ്ഥിതിചെയ്യുന്ന ഈ ദ്വീപ്, സൂററ്റ് താനി പ്രവിശ്യയുടെ ഭാഗമാണ്.
എന്നിരുന്നാലും 2012 ൽ കോ സമൂയിയ്ക്ക് മുനിസിപ്പാലിറ്റി പദവി നൽകുകയും ഇപ്പോൾ തദ്ദേശ സ്വയംഭരണ പ്രദേശമായി മാറുകയും ചെയ്തു.
ഫൂകെട്ട് , കോ ചാങ്ങ് എന്നിവ കഴിഞ്ഞാൽ തായ്‍ലാൻറിലെ മൂന്നാമത്തെ വലിയ ദ്വീപാണ് കോ സമൂയി.
ഈ ദ്വീപിൻറെ വിസ്തീർണ്ണം 228.7 ചതുരശ്ര കിലോമീറ്ററാണ്.
63,000 ജനസംഖ്യയുള്ള കോ സമൂയിയിൽ സന്ദർശകരുടെ എണ്ണത്തിലുള്ള വർദ്ധനവനുസരിച്ച് ഹോട്ടലുകളിൽ ഏകദേശം 73 ശതമാനം സന്ദർശകരെ ഉൾക്കൊളളിക്കുവാൻ സാധിക്കുന്നു.
സന്ദർശകരെ ആകർഷിക്കുന്ന ധാരാളം വിഭവങ്ങൾ, മണൽ ബീച്ചുകൾ, പവിഴപ്പുറ്റുകൾ, തെങ്ങുകൾ എന്നിവയും കൊണ്ട് സമ്പന്നമാണ് ഈ ദ്വീപ്.
15 നൂറ്റാണ്ടുകൾക്കു മുൻപാണ് ഈ ദ്വീപിൽ ആദ്യം കുടിയേറ്റമുണ്ടായത്.
മലയൻ ഉപദ്വീപ്, ദക്ഷിണ ചൈന എന്നിവിടങ്ങളിൽ നിന്നുള്ള മീൻപിടുത്തക്കാർ ഈ ദ്വീപിൽ താമസമുറപ്പിച്ചിരുന്നു.
1687 ൽ ചൈനയുടെ ഭൂപടങ്ങളിൽ പുലോ കോർണാം എന്ന പേരിൽ ഈ ദ്വീപ് പ്രത്യക്ഷപ്പെട്ടിരുന്നു.
സാമുയി എന്ന പേര് തന്നെ നിഗൂഢമാണെന്നുള്ളതാമണു സത്യം.
ഒരുപക്ഷേ അത് തദ്ദേശീയ മരങ്ങളിലൊന്നായ 'മുയി" എന്ന പേരിൻറെ ഒരു വിപുലീകരണവുമാകാം. "
സാമുയി" എന്ന പദം മലയൻ വാക്കായ  "സാബോയ്" അല്ലെങ്കിൽ "സുരക്ഷിത സങ്കേതം" എന്നതിൽനിന്നും ഉരുത്തിരിഞ്ഞതായി മറ്റു ചിലർ വിശ്വസിക്കുന്നു, എന്നാൽ ഇതിനു വിശ്വസനീയമായ ഉറപ്പ് ഇല്ലെന്ന് കരുതപ്പെടുന്നു. ദ്വീപിന് തായ് ഭാഷയിൽ പറയുന്ന പദമാണ് "കോ" എന്നത്.
ഇരുപതാം നൂറ്റാണ്ടിന്റെ അവസാനം വരെ, തായ്‍ലാൻറിലെ പ്രധാന കരയുമായി വളരെ കുറഞ്ഞ ബന്ധമുള്ളതും ഒറ്റപ്പെട്ടതുമായ ഒരു സ്വയം പര്യാപ്തമായ സമൂഹമായിരുന്നു കോ സമൂയി.
1970 കളുടെ ആരംഭം വരെ ദ്വീപിൽ റോഡുകളില്ലായിരുന്നു.
ദ്വീപിന്റെ ഒരു വശത്തുനിന്നും മറ്റൊരു വശത്തേയ്ക്ക് 15 കിലോമീറ്റർ ദൂരമുള്ള യാത്രയ്ക്ക്,  ദ്വീപിനു മദ്ധ്യത്തിലൂടെയുളള കൊടുംകാടുകളടങ്ങിയ മലഞ്ചെരിവുകളിലൂടെ ഒരു ദിവസത്തെ മുഴുവൻ കാൽനടയായി സഞ്ചരിക്കേണ്ടതുണ്ടായിരുന്നു.
കോ സമൂയിയുടെ  സമ്പദ്വ്യവസ്ഥ ഇപ്പോൾ പ്രാഥമികമായി  ടൂറിസ്റ്റ് വ്യവസായത്തെ അടിസ്ഥാനമാക്കിയുള്ളതാണ്, അതുപോലെ തേങ്ങ, റബ്ബർ എന്നിവയുടെ കയറ്റുമതിയും സമ്പദ് വ്യവസ്ഥയെ താങ്ങിനിറുത്തുന്നു.
സാമ്പത്തിക രംഗത്തെ വളർച്ച, ദ്വീപിൻറെ സമൃദ്ധി മാത്രമല്ല,  പരിസ്ഥിതിയ്ക്കും സംസ്കാരത്തിനും വലിയ മാറ്റങ്ങളും വരുത്തിയിട്ടുണ്ട്.
സൂററ്റ് താനി പട്ടണത്തിന് 35 കിലോമീറ്റർ വടക്കുകിഴക്കായി  (9°N, 100°E)  തായ്‍ലാൻറ് ഉൾക്കടലിലാണ് കോ സമൂയി സ്ഥിതിചെയ്യുന്നത്.
ചുംഫോൺ ദ്വീപസമൂഹത്തിലെ ഏറ്റവും പ്രധാനപ്പെട്ട ദ്വീപാണ് ഇത്.
ദ്വീപിൻറെ വിശാലമായ ഭാഗത്തിന് 25 കിലോമീറ്റർ വീതി കണക്കാക്കപ്പെടുന്നു.
ഇതിൻറെ വടക്ക് ഭാഗത്ത് കോ ഫംഗാൻ, കൊ താവോ, കോ നാങ് യുവാൻ തുടങ്ങിയ റിസോർട്ട് ദ്വീപുകളാണ്.
കോപ്പെൻ കാലാവസ്ഥാ വർഗ്ഗീകരണത്തിന് അനുസൃതമായ ഒരു ഉഷ്ണമേഖലാ സാവന്നാ കാലാവസ്ഥയാണ് കോ സമൂയിയിൽ അനുഭവപ്പെടാറുള്ളത്.
വർഷം മുഴുവനും ചൂടും, ഈർപ്പവുമുള്ള കാലാവസ്ഥയാണിവിടെ.
ഫൂകെറ്റിന്റെയും തെക്കൻ തായ്‍ലാൻറിലെ മറ്റ് ഭൂരിഭാഗം പ്രദേശങ്ങളുടെയും കാര്യമെടുത്താൽ, കോ സമൂയിയിലെ കാലാവസ്ഥ താരതമ്യേന വരണ്ടതാണെന്നു കാണാം.
(സമൂയിയിൽ പ്രതിവർഷം 1,960 മില്ലീമീറ്റർ മഴ ലഭിക്കുന്നു, ഫൂകെറ്റിൽ ഇത് പ്രതിവർഷം 2,220 മില്ലീമീറ്ററാണ് (87 ഇഞ്ച്), ഫൂകെറ്റിലെ നനഞ്ഞ കാലാവസ്ഥ 6 മുതൽ 8  മാസം വരെ തുടരുന്നു.
എന്നാൽ കോ സമൂയിയിൽ ഇത്  രണ്ട് മാസം വരെയും അക്കാലത്ത് 212 മില്ലീമീറ്റർ (8 ഇഞ്ച്) മഴയും ലഭിക്കുന്നു.
ഒക്ടോബർ, നവംബർ മാസങ്ങളിലാണ് ഏറ്റവുമധികം കനത്ത നീർവിഴ്ച്ച ലഭിക്കുന്നത്.
ശേഷിക്കുന്ന കാലങ്ങളിൽ ഉഷ്ണമേഖലാ കാലാവസ്ഥയ്ക്കനുസരിച്ചുള്ള ചെറിയ മഴ ലഭിക്കുന്നു.
20 മുതൽ 60 മിനിട്ട് വരെ ദൈർഘ്യമുള്ള മഴ സാധാരണമാണ്.
Ko Samui (1981–2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 33.4 (92.1) 33.9 (93) 35.4 (95.7) 36.5 (97.7) 36.3 (97.3) 36.2 (97.2) 36.0 (96.8) 35.8 (96.4) 35.4 (95.7) 34.1 (93.4) 34.0 (93.2) 32.3 (90.1) 36.5 (97.7) ശരാശരി കൂടിയ °C (°F) 29.0 (84.2) 29.4 (84.9) 30.6 (87.1) 32.0 (89.6) 32.6 (90.7) 32.5 (90.5) 32.2 (90) 32.1 (89.8) 31.7 (89.1) 30.5 (86.9) 29.6 (85.3) 29.2 (84.6) 31.0 (87.8) പ്രതിദിന മാധ്യം °C (°F) 26.8 (80.2) 27.4 (81.3) 28.2 (82.8) 29.1 (84.4) 28.9 (84) 28.7 (83.7) 28.3 (82.9) 28.2 (82.8) 27.9 (82.2) 27.2 (81) 26.8 (80.2) 26.6 (79.9) 27.8 (82) ശരാശരി താഴ്ന്ന °C (°F) 24.2 (75.6) 25.0 (77) 25.6 (78.1) 26.1 (79) 25.7 (78.3) 25.5 (77.9) 25.1 (77.2) 25.2 (77.4) 24.8 (76.6) 24.3 (75.7) 24.1 (75.4) 23.9 (75) 25.0 (77) താഴ്ന്ന റെക്കോർഡ് °C (°F) 18.6 (65.5) 19.5 (67.1) 21.0 (69.8) 22.0 (71.6) 22.1 (71.8) 20.6 (69.1) 19.9 (67.8) 21.7 (71.1) 19.4 (66.9) 21.4 (70.5) 20.3 (68.5) 18.8 (65.8) 18.6 (65.5) വർഷപാതം mm (inches) 86.2 (3.394) 54.4 (2.142) 80.8 (3.181) 83.1 (3.272) 155.9 (6.138) 124.1 (4.886) 116.3 (4.579) 110.9 (4.366) 121.7 (4.791) 309.8 (12.197) 506.6 (19.945) 210.3 (8.28) 1,960.1 (77.169) ശരാ.
മഴ ദിവസങ്ങൾ 11.0 5.6 5.9 8.6 15.6 13.7 14.4 15.2 16.2 19.6 19.2 13.7 158.7 % ആർദ്രത 83 82 82 81 80 78 78 78 80 85 85 82 81 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 198.4 214.7 238.7 201.0 192.2 150.0 155.0 151.9 144.0 145.7 174.0 176.7 2,142.3 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 6.4 7.6 7.7 6.7 6.2 5.0 5.0 4.9 4.8 4.7 5.8 5.7 5.9 Source # 1: Thai Meteorological Department ഉറവിടം # 2: Office of Water Management and Hydrology, Royal Irrigation Department (sun and humidity) ചിത്രശാല നതോണിലെ പർവ്വതനിരകളുടെ വീക്ഷണം.
ലിപ നോയി ബീച്ച്.
ബോ ഫുട്ട് ബീച്ച്.
കോ സമൂയിയിലെ ഉദയം.
സമൂയി അന്താരാഷ്ട്ര വിമാനത്താവളം ചാവെങ്ങിൻറെ അന്തരീക്ഷ വീക്ഷണം.
ബാങ്ങ് പോ ബീച്ചിൽനിന്നുള്ള ലായെം യൂയി മുനമ്പിൻറെ വീക്ഷണം.
ലമായിയ്ക്കും ചാവെങ്ങിനുമിടക്കുള്ള ചാവെങ്ങ് ബീച്ച്.
നമുയാങ്ങ് വെളളച്ചാട്ടം വലിയ ബുദ്ധക്ഷേത്രം (വാറ്റ് ഫ്ര യായി) വലിയ ബുദ്ധ ക്ഷേത്രത്തിലെ ബുദ്ധ പ്രതിമ (വാറ്റ് ഫ്ര യായി) ലമായി ബീച്ച്.
പ്രധാന 4169 പാത.
ദ്വീപിൻറെ മദ്ധ്യഭാഗം.
കെ.എസ്. ഗോപാലകൃഷ്ണൻ (സംവിധായകൻ) ഇംഗ്ലീഷ് വിലാസം https://ml.wikipedia.org/wiki/K.
മലയാളചലച്ചിത്ര സംവിധായകൻ, തിരക്കഥാകൃത്ത്, കഥ, സംഭാഷണം നിർമ്മാണം എന്നീ രംഗങ്ങളിൽ 1975 മുതൽ 2001 വരെ നിറഞ്ഞു നിന്ന ഒരു വ്യക്തിത്വമാണ് കെ എസ് ഗോപാലകൃഷ്ണൻ.
1970 ൽ രാമുകാര്യാട്ടിന്റെ അഭയം എന്ന സിനിമയിൽ സംവിധാന സഹായിയായിട്ടായിരുന്നു കെ എസ് ഗോപാലകൃഷ്ണൻ സിനിമയിൽ എത്തുന്നത്.
1975 ൽ റിലീസ് ചെയ്ത "ഞാൻ നിന്നെ പ്രേമിയ്ക്കുന്നു" ആണ് കെ എസ് ഗോപാലകൃഷ്ണൻ സംവിധാനം ചെയ്ത ആദ്യ ചിത്രം.
"പ്രിയേ നിനക്കുവേണ്ടി, നാലുമണിപ്പൂക്കൾ, കായലും കയറും...
തുടങ്ങി പതിനാറുചിത്രങ്ങൾക്ക് അദ്ദേഹം രചന നിർവഹിച്ചിട്ടുണ്ട്.
പന്ത്രണ്ടോളം സിനിമകൾക്ക് തിരക്കഥയും സംഭാഷണവും എഴുതിയിട്ടുള്ള ഗോപാലകൃഷ്ണൻ നാലു സിനിമകൾ നിർമ്മിയ്ക്കുകയും ചെയ്തിട്ടുണ്ട്.
തുടർന്ന് 2001 വരെയുള്ള കാലത്തിനുള്ളിൽ ഏകദേശം 44 ചിത്രങ്ങൾ അദ്ദേഹം സംവിധാനംചെയ്തു.
കെ എസ് ഗോപാലകൃഷ്ണൻ സിനിമകൾ ഭൂരിഭാഗവും പ്രദർശന വിജയംനേടിയ ആക്ഷൻ മസാല ചിത്രങ്ങളായിരുന്നു.
ഗൗതമൻ എന്ന പേരിലും അദ്ദേഹം രണ്ട്ചിത്രങ്ങൾ സംവിധാനംചെയ്തിട്ടുണ്ട്.
ഡബ്ബിംഗ് ആർട്ടിസ്റ്റ് ആനന്ദവല്ലിയായിരുന്നു അദ്ദേഹത്തിന്റെ ഭാര്യ.
2019 എപ്രിലിൽ ആനന്ദവല്ലി അന്തരിച്ചു.
തിരുവനന്തപുരം ജില്ലയിലെ നേമത്ത് താമസിയ്ക്കുന്നു.
തമിഴ് സംവിധായകൻ
തമിഴ് ചലച്ചിത്രസംവിധായകനായിരുന്ന കെ എസ് ഗോപാലകൃഷ്ണൻ ഒരേ വ്യക്തി തന്നെയാണോ എന്ന് വ്യക്തതയില്ല അദ്ദേഹത്തിന്റെ പത്നിയുടെ പേർ സുലോചന എന്നുകാണൂന്നു പരാമർശങ്ങൾ
കെ.എസ്. നാരായണൻ നമ്പൂതിരി
കെ.എസ്. നാരായണൻ നമ്പൂതിരി 1977 മുതൽ 1995 വരെ വടക്കാഞ്ചേരി നിയോജക മണ്ഡലത്തിൽ നിന്നും വിജയിച്ച് കേരള നിയമസഭയിൽ അംഗമായിരുന്നു.
തൃശൂർ ജില്ലയിലെ കാട്ടകാമ്പാൽ വില്ലേജിലുള്ള പെങ്ങാമുക്ക് എന്ന ഗ്രാമത്തിലെ കുഴുപ്പുള്ളി മനയ്ക്കലാണ് ജനനം.
കെ.എസ്. കൃഷ്ണശാസ്ത്രി ഇംഗ്ലീഷ് വിലാസം https://ml.wikipedia.org/wiki/K.
S._Krishna_shasthri
തിരു-കൊച്ചി നിയമസഭാംഗവും സിദ്ധനർ സർവീസ് സൊസൈറ്റി സ്ഥാപകനേതാവുമായിരുന്നു കെ.എസ്. കൃഷ്ണശാസ്ത്രി (മരണം:7 ആഗസ്റ്റ് 2012).
1954ലാണ് തിരു-കൊച്ചി പ്രജാസഭയിലേക്ക് കുന്നത്തൂർ ദ്വയാംഗമണ്ഡലത്തിൽനിന്ന് തെരഞ്ഞെടുത്തത്.
1957ൽ കേരള നിയമസഭയിലേക്ക് കുന്നത്തൂർ ദ്വയാംഗമണ്ഡലത്തിൽനിന്ന് മത്സരിച്ചെങ്കിലും വിജയിച്ചില്ല.
ഈ രണ്ടു തെരഞ്ഞെടുപ്പിലും ആർഎസ്പി സ്ഥാനാർഥിയായിരുന്നു.
സിദ്ധനർ സർവീസ് സൊസൈറ്റിയുടെ സ്ഥാപകനേതാവായിരുന്ന ഇദ്ദേഹം 1983ൽ അഖിലകേരള സിദ്ധനർ സർവീസ് സൊസൈറ്റിക്ക് രൂപംനൽകുകയായിരുന്നു.
ഇപ്പോഴും ഈ സംഘടനയുടെ ജനറൽസെക്രട്ടറിയാണ്.
പത്താംക്ലാസ് പാസായശേഷം തിരുവനന്തപുരം യൂണിവേഴ്സിറ്റി കോളേജിൽനിന്നാണ് സംസ്കൃതത്തിൽ ശാസ്ത്രിബിരുദം നേടിയത്.
അവലംബം ↑ kerala.gov.in/docs/election_reportage/assembly_election/1954.pdf ↑ അധിക വായനയ്ക്ക് പുറം കണ്ണികൾ
കെ.എസ്. ജോർജ് ഇംഗ്ലീഷ് വിലാസം https://ml.wikipedia.org/wiki/K.
S._George
കേരളത്തിലെ ഒരു ജനകീയ ഗായകനായിരുന്നു കെ.എസ്. ജോർജ് (മരണം:1989).
കെ.പി.എ.സി -യിലൂടെ സംഗീത രംഗത്തെത്തി.
നിരവധി നാടക-സിനിമാ ഗാനങ്ങൾ ആലപിച്ചു.